Увесь час, пакуль людзі стаялі з партрэтамі, супрацоўнікі праваахоўных органаў праз мегафоны папярэджвалі, што акцыя не дазволеная Мінгарвыканкамам, і калі грамадзяне не разыдуцца, то будуць прыцягнуты да адказнасці. У выніку, ужо пасля завяршэння мерапрыемства, міліцыянты з выкарыстаннем сілы затрымалі актывістаў “Еўрапейскае Беларусі Яўгена Афнагеля і Паўла Юхневіча, у пастарунку апынуліся яшчэ трое маладзёнаў, пазней стала вядома, што яшчэ да пачатку акцыі быў “нейтралізаваны моладзевы актывіст Антон Койпіш. Потым усіх адпусцілі нават без складання пратаколаў аб затрыманні. Навошта было гарод гарадзіць, тым больш што за падзеямі з супрацьлеглага боку праспекта назіралі замежныя дыпламаты?